SET ปิดเช้าพุ่งกระฉูด 20 จุด ตามตปท. หลัง “โนวาแวกซ์” ทดลองวัคซีนต้านโควิดเฟสแรก
SET ปิดเช้าพุ่งกระฉูด 20 จุด ตามตปท. หลัง "โนวาแวกซ์" ทดลองวัคซีนต้านโควิดเฟสแรก โดยดัชนีช่วงเช้าปิดที่ระดับ 1,340.99 จุด เพิ่มขึ้น 20.01 จุด หรือ 1.51% มูลค่าการซื้อขาย 4.37 หมื่นล้านบาท
26 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,340.99 จุด เพิ่มขึ้น 20.01 จุด หรือ 1.51% มูลค่าการซื้อขาย 4.37 หมื่นล้านบาท 
10 หุ้นดันดัชนีเช้านี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ใกล้เคียงกับตลาดหุ้นในภูมิภาคเอเชียที่ต่างเคลื่อนไหวในแดนบวกเฉลี่ยราว 1.5% หลัง “โนวาแวกซ์” บริษัทพัฒนาวัคซีนรายใหญ่ในสหรัฐฯเริ่มทดลองใช้วัคซีนต้านโควิดเฟสแรก และคาดรู้ผลในก.ค.นี้ ขณะที่สถานการณ์ระหว่างจีน และฮ่องกง ดูจะผ่อนคลายไปได้บ้างหลังการแทรกแซงอ่อนลง ส่งผลให้ตลาดหุ้นฮ่องกงบวกได้เกือบ 2% ถือว่าเป็นโมเมนตัมที่ใช้ได้
ส่วนบ้านเราจะเห็นได้ว่าหุ้นในกลุ่มโรงแรมปรับตัวขึ้นได้ดีในเช้านี้ หลังจากที่ Laggard มานาน และแม้คาดว่าผลประกอบการไตรมาส 2/63 จะไม่ดี ก็ดูเหมือนจะมองข้ามไป เพราะนักลงทุนคาดหวังภาครัฐฯจะออกมาตรการกระตุ้นการท่องเที่ยวมากขึ้น
อย่างไรก็ดี ให้ติดตามการประชุมคณะรัฐมนตรี (ครม.) วันนี้ว่าจะมีอะไรออกมาบ้าง และให้ติดตามการปลดล็อกดาวน์ เฟส 3 รวมถึงให้ติดตามการประชุมคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในสัปดาห์นี้จะเป็นอย่างไรบ้าง ส่วนนอกประเทศยังต้องติดตามสงครามการค้าระหว่างสหรัฐ และจีน
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะแกว่งไซด์เวย์ โดยให้ติดตามทิศทางตลาดในยุโรปที่จะเทรดบ่ายนี้ พร้อมให้แนวรับ 1,333 จุด ส่วนแนวต้าน 1,350-1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
MINT    มูลค่าการซื้อขาย  3,339.06 ล้านบาท  ปิดที่   19.20 บาท เพิ่มขึ้น  1.80 บาท
CPALL   มูลค่าการซื้อขาย  1,600.89 ล้านบาท  ปิดที่   70.00 บาท เพิ่มขึ้น  1.25 บาท
KCE     มูลค่าการซื้อขาย  1,393.39 ล้านบาท  ปิดที่   19.60 บาท เพิ่มขึ้น  2.20 บาท
BAM     มูลค่าการซื้อขาย  1,383.23 ล้านบาท  ปิดที่   23.70 บาท เพิ่มขึ้น  0.30 บาท
PTT     มูลค่าการซื้อขาย  1,081.53 ล้านบาท  ปิดที่   37.00 บาท เพิ่มขึ้น  0.75 บาท